als_Latn dik_Latn sag_Latn
Ekzistojnë trajtime të shumta dhe të ndryshme për sëmundjet mendore dhe trajtimi shpesh përfshin një kombinim të metodave, që mund të ofrohen nga profesionistë të ndryshëm. Në varësi të problemit, ju mund të merrni ndihmë nga doktori ose nga një profesionist shëndeti, siç është psikologu ose infermierja e shëndetit mendor. Trajtimi optimal zakonisht përfshin kujdesjen e të gjithë grupit.
Kujt duhet t’i drejtohem për trajtimin e sëmundjes mendore?
Nëse ju ose dikush që është afër jush është duke përjetuar një problem që mund të jetë i lidhur me shëndetin mendor, vendi i parë që duhet të shkoni për ndihmë duhet të jetë doktori ose qendra e kujdesit mendor. Mbështetja e komunitetit është një aspekt i rëndësishëm për trajtimin e sëmundjes mendore, mbështetja e vazhdueshme dhe trajtimet mund të sigurohen nga klinika e shërbimit të komunitetit.
Disa nga profesionistët e përfshirë në trajtimin e problemeve të shëndetit mendor janë:
Mjekët e përgjithshëm
Duhet të shihni mjekun tuaj të përgjithshëm, nëse jeni duke përjetuar probleme të tilla si depresion apo ankth. Një mjek i tillë mund t’ju ndihmojë që të përcaktoni nëse simptomat tuaja janë pjesë e një sëmundjeje mendore, ose nëse ato janë rezultat i një sëmundjeje me bazë fizike, një efekt anësor i një ilaçi që keni qenë duke marrë, ose një reagim normal për rrethanat aktuale të jetës. Nëse simptomat janë të shkaktuara nga një sëmundje mendore, mjeku mund t’ju japë disa ilaçe, t’ju sigurojë këshillim (disa mjekë kanë një interes të veçantë në këshillim), ose t’ju rekomandojë tek dikush që ka ekspertizë në problemin tuaj të veçantë. Mjekët kanë një rol të veçantë në sigurimin që një person me një sëmundje mendore të mbajë një shëndet të mirë fizik, madje edhe nëse sëmundja mendore është duke u trajtuar diku tjetër.
als_Latn als_Latn als_Latn als_Latn als_Latn als_Latn